আহ্বান

সৈয়দ অনির্বাণ
নিস্তব্ধ চরাচর, আমি তাকাই আকাশের পানে; আশা সুদূরের ডাক শুনতে পাব - যদি পাতি কান। কি এক সুর জাগে মনে, নাড়া খায় সত্ত্বা, একেই বোধহয় বলে বেঁচে থাকা!

হোক না পানসে জীবন - অর্থহীন, বৃথা সময় ক্ষেপণে কাটানো দিন;তবু বেঁচে থাকা - জীবনের কন্ঠ শোনার আশায়,আমি অপেক্ষা করে আছি। মহাকাল তার আপন গতিতে বয়ে যায়,কিছুর মায়া না করে;পেরিয়ে যায় সময়, ফুরিয়ে আসে আয়ু!আমার তাই বড় তাড়া - একটি বার অন্তত,শুনতে হবে আমার অস্তিত্বের স্বর!কি, হবে না?